CELEX: 62009CN0145
Language: fi
Date: 2009-04-24 00:00:00
Title: Asia C-145/09: Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 24.4.2009 — Land Baden-Württemberg v. Panagiotis Tsakouridis

4.7.2009   
            
            
               FI
            
            
               Euroopan unionin virallinen lehti
            
            
               C 153/26
            
         Ennakkoratkaisupyyntö, jonka Verwaltungsgerichtshof Baden-Württemberg (Saksa) on esittänyt 24.4.2009 — Land Baden-Württemberg v. Panagiotis Tsakouridis
   (Asia C-145/09)
   2009/C 153/48
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof Baden-Württemberg
   
      Pääasian asianosaiset
   
   
      Kantaja: Land Baden-Württemberg
   
      Vastaaja: Panagiotis Tsakouridis
   
      Ennakkoratkaisukysymykset
   
   
               1)
            
            
               Onko 29.4.2004 annetun direktiivin 2004/38/EY (1) 28 artiklan 3 kohdassa tarkoitettua käsitettä ”yleistä turvallisuutta koskevat pakottavat syyt” tulkittava siten, että ainoastaan ehdottomat vaarat jäsenvaltion ulkoiselle tai sisäiselle turvallisuudelle voivat oikeuttaa karkottamisen ja että tältä osin kyseeseen voi tulla ainoastaan valtion ja sen olennaisten järjestelmien olemassaolo, niiden toimintamahdollisuudet, väestön eloonjääminen, ulkosuhteet ja kansojen rauhanomainen yhteiselo?
            
         
               2)
            
            
               Millä edellytyksillä voidaan jälleen menettää direktiivin 2004/38/EY 28 artiklan 3 kohdan a alakohdassa tarkoitettu vahvistettu suoja karkottamista vastaan, joka seuraa kymmenen vuoden oleskelusta vastaanottavassa jäsenvaltiossa? Onko tältä osin sovellettava vastaavasti direktiivin 2004/38/EY 16 artiklan 4 kohdassa tarkoitettua pysyvän oleskeluoikeuden menettämistä koskevaa edellytystä?
            
         
               3)
            
            
               Siinä tapauksessa, että toiseen kysymykseen vastataan myöntävästi ja direktiivin 16 artiklan 4 kohtaa on sovellettava vastaavasti: Menetetäänkö vahvistettu suoja karkottamista vastaan ainoastaan ajan kulumisen myötä ja riippumatta siitä, mitkä ovat mahdolliset syyt poissa olemiselle?
            
         
               4)
            
            
               Niin ikään siinä tapauksessa, että toiseen kysymykseen vastataan myöntävästi ja direktiivin 16 artiklan 4 kohtaa on sovellettava vastaavasti: Jos vastaanottavaan jäsenvaltioon palataan pakosta rikosseuraamuksen toimeenpanon johdosta ennen kahden vuoden ajanjakson kulumista, säilyykö vahvistettu suoja karkottamista vastaan myös, jos paluun jälkeen ei ensin voida pitkään aikaan vedota perusvapauksiin?
            
         
      (1)  Euroopan unionin kansalaisten ja heidän perheenjäsentensä oikeudesta liikkua ja oleskella vapaasti jäsenvaltioiden alueella, asetuksen (ETY) N:o 1612/68 muuttamisesta ja direktiivien 64/221/ETY, 68/360/ETY, 72/194/ETY, 73/148/ETY, 75/34/ETY, 75/35/ETY, 90/364/ETY, 90/365/ETY ja 93/96/ETY kumoamisesta 29.4.2004 annettu Euroopan parlamentin ja neuvoston direktiivi 2003/38/EY (ETA:n kannalta merkityksellinen teksti); EUVL 2004, L 158, s. 77, sekä oikaisut EUVL 2004, L 229, s. 35 ja EUVL 2007, L 204, s. 28.